**แผนพัฒนาบุคลากร ของเทศบาลตำบลเวียงสระ**

**ประจำปีงบประมาณ ๒๕๖๑-๒๕๖๓**

**หลักการและเหตุผล**

จากที่เทศบาลตำบลเวียงสระ ดำเนินการจัดทำแผนอัตรากำลัง ๓ ปี (๒๕๖๑-๒๕๖๓) ที่มีเป้าหมายเพื่อ การวางแผนใช้อัตรากำลังคนในองค์กร ให้มีความพร้อมในการปฏิบัติงานตามนโยบายของนายกเทศมนตรี นโยบาย จังหวัดและรัฐบาลได้อย่างมีประสิทธิภาพ ตามประกาศคณะกรรมการพนักงานเทศบาลจังหวัดสุราษฎร์ธานี เรื่อง หลักเกณฑ์และการบริหารงานบุคลของเทศบาล พ.ศ. ๒๕๔๕ แก้ไขเพิ่มเติมถึงฉบับปัจุบัน ซึ่งกำหนดให้เทศบาลจัดทำแนวทางการพัฒนาบุคลากร เพื่อให้เทศบาลตำบลเวียงสระ สามารถปฏิบัติงานอย่างมีประสิทธิภาพ คุ้มค่าเงินงบประมาณที่ได้รับการจัดสรร ดังนั้น บุคลากรของเทศบาลตำบลเวียงสระ ทั้งคณะบริหาร และข้าราชการและเจ้าหน้าที่ปฏิบัติงานทุกคน พึงจะต้องได้รับการพัฒนาในรูปแบบต่างๆ ให้มีความรู้ทางด้านวิชาการ ประสบการณ์ และทักษะอื่นๆ ให้ พร้อมปฏิบัติงานตามภารกิจหลัก ภารกิจรอง ของเทศบาล ได้อย่างมีประสิทธิภาพตามหลัก ธรรมาภิบาล และมีความเป็นมืออาชีพ โดยให้เจ้าหน้าที่ทุกระดับได้รับการพัฒนาและฝีกอบรมอย่างต่อเนื่อง และสอดคล้องกับความต้องการของหน่วยงาน และงบประมาณที่ได้รับจัดสรร

**เป้าหมาย**

๑ ผู้บริหารและเจ้าหน้าที่ทุกคนได้รับการฝึกอบรมและพัฒนาความสามารถอย่างต่อเนื่อง

๒. เจ้าหน้าที่ทุกคนต้องได้รับการฝึกอบรมเพื่อยกระดับความรู้พื้นฐานของแต่ละตำแหน่งและความรู้ที่เกี่ยว

เนื่องกับภารกิจหลักของสำนักงาน และพร้อมในการปรับเปลี่ยนสายงานเมื่อปฏิบัติงานมาในระดับหนึ่ง

๓. ยกระดับและสร้างความเป็นผู้นำโดยพัฒนาศักยภาพทางด้านการบริหารจัดการเพื่อเตรียมความพร้อมของเจ้าหน้าที่เข้าสู่ระดับผู้บริหาร

**แนวทางการพัฒนาบุคลากร**

เพื่อให้คณะกรรมการ ผู้บริหาร และเจ้าหน้าที่ได้รับการพัฒนาอย่างต่อเนื่อง เกิดประสิทธิภาพในการปฏิบัติงานในภารกิจของตน จึงได้กำหนดกลุ่มเจ้าหน้าที่และวิธีการพัฒนาบุคลากร ดังนี้

**กลุ่มที่ ๑ เจ้าหน้าที่ใหม่ (อายุงานไม่เกิน ๑ ปี ) จะดำเนินการพัฒนาและฝึ กอบรม ดังนี้**

๑. ปฐมนิเทศและรับทราบในระเบียบต่างๆ

๒. อบรมแบบ On the Job Training ของแต่ละกอง

๓. อบรมหลักสูตรความรู้พื้นฐานของแต่ละตำแหน่งและความรู้ที่เกี่ยวเนื่องกับภารกิจหลักของเทศบาล

๔.หลักสูตรที่เกี่ยวข้องกับงานในหน้าที่ของสถาบันพัฒนาบุคลากรท้องถิ่น/กรมส่งเสริมการปกครองท้องถิ่น

**กลุ่มที่ ๒ เจ้าหน้าที่ระดับทั่วไป (อายุงาน ๑-๑๐ ปี )**

๑. อบรมในหลักสูตรที่เกี่ยวข้อง และสนับสนุนการปฏิบัติงานตามภารกิจหลัก

๒. อบรมในหลักสูตรที่สนับสนุนและเพิ่มขีดความสามารถของเจ้าหน้าที่ในด้านอื่นๆ

๓. สนับสนุนให้มีการศึกษาอบรมและดูงานเพื่อเพิ่มประสบการณ์และความรอบรู้ในการปฏิบัติงาน

๒

**กลุ่มที่ ๓ เจ้าหน้าที่ระดับวิชาการ อำนวยการ และบริหาร**

๑. อบรมในหลักสูตรที่เสริมสร้างความชำนาญเฉพาะทาง

๒. อบรมในหลักสูตรที่ยกระดับและเสริมสร้างความเป็นผู้นำ ทัศนคติและคุณธรรม

๓. อบรมในหลักสูตรด้านการบริหารจัดการในรูปแบบต่างๆ ศึกษาดูและงานทั้งในและต่างประเทศ เพื่อเพิ่ม

ศักยภาพความรู้และความสามารถในการเข้าร่วมประชุมและแลกเปลี่ยนความคิดเห็นในระดับหน่วยงาน ตลอดจนเป็นผู้สามารถถ่ายทอดความรู้ ทางด้านวิชาการและประสบการณ์ได้

**รูปแบบการพัฒนาบุคลากร**

๑. เข้ารับการศึกษาอย่างต่อเนื่อง (Continuing Education)

๒. ถ่ายทอด สรุปความรู้โดยผู้เชี่ยวชาญเฉพาะด้าน หรือหัวหน้างาน (Expert Briefing)

๓. การสอนงานในขณะที่ปฏิบัติจริง (On the Job Training)

๔ การมอบหมายงาน โครงการ (Project Assignment)

๕. ศึกษา ค้นคว้า และเรียนรู้ด้วยตนเอง (Self-Directed Study)

๖. อบรม หรือสัมมนา (Training / Seminar)

**ความสำเร็จตามเป้าหมาย**

๑. เจ้าหน้าที่ทุกคนได้รับการพัฒนาและฝึกอบรมจำนวนไม่น้อยกว่าปีละ ๑ ครั้ง

๒. เจ้าหน้าที่ได้รับการพัฒนาและฝึกอบรมในหลักสูตรที่เกี่ยวเนื่องกับภารกิจหลัก

๓. ขีดความสามารถและสมรรถนะในการปฏิบัติงานของเจ้าหน้าที่สูงขึ้นและสามารถนำความรู้จากการพัฒนาและฝึกอบรมมาประยุกต์ใช้ในการปฏิบัติงานได้ซึ่งเป็นไปตามเป้ าหมายและวัตถุประสงค์ของยุทธศาสตร์การพัฒนาบุคลากร

**วัตถุประสงค์**

๑. เพื่อสนับสนุนแผนพัฒนาพนักงานเทศบาล ลูกจ้างประจำและพนักงานจ้าง นำไปสู่วิสัยทัศน์ที่กำหนด

๒. เพื่อให้บุคลากรมีคุณลักษณะ ดังนี้

๒.๑ ยึดหลักธรรมาภิบาลในการปฏิบัติงาน

๒.๒ มีความสามารถปรับตัวเข้ากับการเปลี่ยนแปลง

๒.๓ มีการเรียนรู้และการพัฒนาตนเอง

๒.๔ ความสามารถทางภาษาอังกฤษเพิ่มขึ้น

๒.๕ มีภาวะผู้นำ

๒.๖ สามารถปฏิบัติงานเป็นทีมได้อย่างมีประสิทธิภาพ

๒.๗ . เพื่อให้พนักงานเทศบาล ลูกจ้างประจำและพนักงานจ้างได้รับการพัฒนาอย่างต่อเนื่อง

๓

**๓.๒ เป้าหมาย**

๑. พนักงานเทศบาล ลูกจ้างประจำและพนักงานจ้าง ได้เข้ารับการฝึกอบรมในหลักสูตรที่เกี่ยวเนื่องอย่างน้อย ๑ หลักสูตรต่อปี

๒. พนักงานเทศบาล ลูกจ้างประจำและพนักงานจ้าง ได้เข้ารับการพัฒนาหลักสูตรที่เสริมทักษะเพื่อพัฒนางานในหน้าที่ และเสริมทักษะกับงานที่ปฏิบัติ

**๓.๓ งบประมาณ**

ตามเทศบัญญัติประจำปี หมวดรายจ่ายที่เกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น ๆ

**๓.๔ ระยะเวลาดำเนินการ**

๑ ตุลาคม ๒๕๖๑ – ๓๐ กันยายน ๒๕๖๓

**๓.๕ วิธีการดำเนินงาน**

๑. เทศบาลตำบลเวียงสระ จะดำเนินการพัฒนาและฝึกอบรมบุคลากรโดยจัดหาหลักสูตรให้สอดคล้องกับความต้องการของเจ้าหน้าที่ ตามที่กำหนดไว้ในแผนฯ

๒. เทศบาลตำบลเวียงสระจะดำเนินการจัดให้มีการถ่ายทอดความรู้หลังจากที่เจ้าหน้าที่ได้รับการพัฒนาหรือฝึกอบรมแล้วเดือนละ ๑-๒ เรื่อง ในที่ประชุมพนักงานเทศบาลทุกเดือน

๓. เทศบาลตำบลเวียงสระ จะ ดำเนินการปรับปรุงแผนการฝึกอบรมและหลักสูตรเพื่อให้สอดคล้องกับความเหมาะสมกับสภาพการปฏิบัติงาน

๔. ประเมินผลภาพรวมหลังการอบรมโดยผู้อำนวยกอง

๕. ให้ทุกคนที่เข้ารับการอบรม ทำการรายงานสรุปผลการอบรมและแจ้งเวียนทุกกองเพื่อทราบ

**๓.๖ ผลที่คาดว่าจะได้รับ**

๑. คณะ ผู้บริหาร และเจ้าหน้าที่ได้รับการพัฒนาอย่างต่อเนื่อง

๒. ผลงานขององค์กรจะเป็นที่ยอมรับและประสบความสำเร็จตามเป้ าหมายที่ตั้งไว้

๓. เทศบาลตำบลเวียงสระ มีเจ้าหน้าที่ที่มีศักยภาพและขีดความสามารถสูงขึ้น และสามารถปฏิบัติงานตามภารกิจของสำนักงานได้อย่างมีประสิทธิภาพ

๔.พนักงานเทศบาล ลูกจ้างประจำ และพนักงานจ้างมีความสามารถในการปฏิบัติงานเป็นอย่างดี

๕.พนักงานเทศบาล ลูกจ้างประจำ และพนักงานจ้าง มีขวัญและกำลังใจในการปฏิบัติงาน

(นายสุรินทร์ บุญประสพ)

นายกเทศมนตรีตำบลเวียงสระ